Paragway

Paragway d tamurt tamecṭuḥt ay d-yezgan deg tlemmast n Temrikt n Wenẓul . Tajumma-nnes 406.752 km2 (yikilumitren imkuẓen). Zedɣen-tt 6.349.000 n yimezdaɣen (Iparagwayen).

Tarakalt

Tamurt-a ur tesɛi ilel. Seg utaram (lɣerb) tḥudd-itt-id Bolivia , seg ugafa (nord) ed wegmuḍ (ccerq), tḥudd-itt-id Brizil. Seg wenẓul, tḥudd-itt-id Terjentint. Anezwi (climat) n tmurt-a d agrawi (humide) deg wegmuḍ yerna d akiwan deg utaram.

Kabelschälanlage Schrottpresse Autopresse Kabelgranulieranlage Alligatorschere Recyclingmaschine Kabelschälanlage

Tutlayin n Paragway

Deg Paragway, medden ssawalen, s umata, taspenyulit ed teguaranit . Taneggarut-a d iles n Yihendiyen ineṣliyen n tmurt. Amur ameqran seg yimezdaɣen n Paraguay d Ikaṭuliken .

Amzeruy n Paraguay

Deg 1537, Aspenyuli Juan de Salazar yessebded tamdint n Asuncion (tamaneɣt n tmurt). Sakkin, Paraguay teqqel d tahrest (colonie) taspenyulit arma ay d asmi tuwey azarug-nnes (indépendance) deg 1811.

Gar 1865 ed 1870, yenker wemgaru gar Paraguay akked tmura n Temsisit n Kraḍ (Triple Alliance - Brazil , Tarjentint ed Urugway ). Deg wemgaru-nni, Paraguay tesṛuḥ aṭas n wakal ed yergazen. Maca tessaweḍ ad d-tḥelli tama n Chaco asmi ay tga amgaru akked Bolivia .